**Forkert tekst på kontingentopkrævningen for 2023**

Som sædvanlig bliver medlemskontingentet for kalenderåret 2023 opkrævet pr. 6. juni. De fleste af jer har allerede tilmeldt jer en automatisk betalingsaftale hos Nets, og modtager i disse dage meddelelse om juni måneds opkrævninger fra jeres bank. Dem af jer der ikke er tilmeldt automatisk betaling vil modtage et girokort fra Nets en af de nærmeste dage.

Vi skriver for at informere om, at mens både det opkrævede beløb og betalingsdatoen er korrekte, har der desværre indsneget sig en meget uheldig fejl i selve teksten på opkrævningen. Det fremgår nemlig, at betalingen vedrører restance for 2022, at det er 2. rykker, samt at det næste skridt er inkasso. Denne tekst er IKKE korrekt, og vi beklager fejlen.

Her er den korrekte tekst:

OPKRÆVNING AF KONTINGENT TIL G/F BRØNSHØJGAARDS HAVEBY FOR PERIODEN 1/1 - 31/12 2023. SÅFREMT BETALINGEN IKKE ER TILMELDT TIL AUTOMATISK BETALING ANBEFALER VI AT I TILMELDER DEN I NETBANK ELLER VED HENVENDELSE TIL JERES PENGEINSTITUT.

Igen, vi beklager fejlen, som skyldes at Nets-systemet senest blev anvendt til at udsende rykkere til medlemmer med restancer fra 2022. Desværre var teksten ikke blevet slettet i systemet, og blev derfor fejlagtigt anvendt på kontingentopkrævningen for 2023.